Dirikkidibromidi

Dirikkidibromidi (S2Br2) on rikin ja bromin muodostama epäorgaaninen molekyyliyhdiste. Yhdiste on suhteellisen epästabiili.

Ominaisuudet ja valmistus
Huoneenlämpötilassa dirikkidibromidi on punaista tai kellanpunaista nestettä. Yhdiste hydrolysoituu veden vaikutuksesta vetybromidiksi, rikkidioksidiksi ja rikiksi. Aine liukenee hiilidisulfidiin ja liuottaa itse rikkiä, jolloin muodostuu rakenteeltaan epämääräisiä dibromisulfaaneja (SnBr2). Dirikkidibromidi on vahvasti ärsyttävä yhdiste.

Dirikkidibromidi valmistetaan rikin ja bromin välisellä reaktiolla. Toinen vaihtoehto on vetybromidin ja dirikkidikloridin tai rikkidikloridin reaktio.

Lähteet

Bromidit
Rikkiyhdisteet